title: Amzer-dremenet pellañ
text: Er yezhoniezh e vez implijet an termen amzer-dremenet pellañ (saoz.: remote past) evit komz eus un amzer yezhadurel a dalvez da deskrivañ un ober pe un darvoud c'hoarvezet kalzig amzer a-raok ar mare m'emeur o komz (amzer-vremañ) en ur reizhiad rik pe c'hoazh kalz a-raok ur mare all m'emeur o komz diwar e benn, lakaet da lakaet da daveenn amzeriañ en ur reizhiad keñveriek.
  
  Klotaat a ra mui-pe-vui gant ster an adverb "gwezhall" e brezhoneg.
  
  Implijet e vez an amzer-dremenet pellañ gant ar yezhoù bantouek dresit-holl pa gonter istorioù, enebet ouzh an amzer-dremenet tostañ, da skouer e xhosaeg:
  
   Tremened pellañ, merket gant an enger "-a-":
   Ndakhulela efama ("Kreskiñ a ris war un atant")
  
   Tremened tostañ, merket gant al lostgerioù "-ile"e:
   Ugqibile? ("Hag achu out?"
   Ugqibe nini? ("Pegoulz ec'h achuas?")
   Abafundi baphumile ("Aet eo kuit ar studierion")
   Baphume ngokukhawuleza'' ("Mont a rejont kuit buan-ha-buan")
  
  Mammennoù:
  
  Gwelit ivez:
   Amzer-dremenet
   Amzer-dremenet tostañ
  
  Tremenet pellañ